**Ministru kabineta rīkojuma projekta „Grozījums**

**Ministru kabineta 2009. gada 19. novembra rīkojumā Nr. 797 „Par**

**Koncepciju par Civillikuma Mantojuma tiesību daļas modernizāciju””**

**sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| **1.** | **Pamatojums** | Pārresoru koordinācijas centra 2012.gada 13.aprīļa atzinums Nr.12-4/35 (VSS-339). |
| **2.** | **Pašreizējā situācija un problēmas** | Ministru kabineta 2009.gada 19. novembra rīkojuma Nr. 797 „Par Koncepciju par Civillikuma Mantojuma tiesību daļas modernizāciju” (turpmāk – rīkojums Nr. 797) 3. punkts paredz Tieslietu ministrijai izveidot darba grupu, lai izstrādātu ar koncepcijas īstenošanu saistīto normatīvo aktu projektus. Savukārt rīkojuma 4. punkts paredz rīkojuma Nr. 797 4.punktā minētajai darba grupai izstrādāt un tieslietu ministram līdz 2010. gada 30. jūnijam iesniegt noteiktā kārtībā Ministru kabinetā likumprojektus, kas nepieciešami koncepcijas kopsavilkumā ietvertā risinājuma 2.varianta īstenošanai.Lai īstenotu rīkojumā Nr. 797 noteikto, ar tieslietu ministra rīkojumu (2009. gada 23. decembra rīkojums Nr. 1-1/435 „Par darba grupas izveidošanu ar koncepcijas par Civillikuma Mantojuma tiesību daļas modernizāciju īstenošanu saistīto normatīvo aktu projektu izstrādei”) ir izveidota darba grupa (turpmāk – darba grupa) normatīvo aktu projektu, kas saistīti ar koncepcijas par Civillikuma Mantojuma tiesību daļas modernizācijas īstenošanu, izstrādei. Darba grupas sastāvā tika iekļauti pārstāvji no Tieslietu ministrijas, Finanšu ministrijas, Labklājības ministrijas, Latvijas Universitātes, Latvijas zvērinātu notāru padomes, Latvijas zvērinātu tiesu izpildītāju padomes, kā arī tiesneši, zvērināti notāri un zvērināti advokāti. Savukārt saskaņā ar Ministru kabineta 2012. gada 16. februāra rīkojuma Nr. 84 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai” 119.2.apakšpunktā noteiktajam izstrādāt likumprojektus, lai īstenotu Koncepciju par [Civillikuma](http://www.likumi.lv/doc.php?id=225418) Mantojuma tiesību daļas modernizāciju, atsakoties no novecojušiem tiesību institūtiem, kuri vairs nespēj pilnībā apmierināt mūsdienu sabiedrības vajadzības, novēršot atsevišķu normu neatbilstību, iesniedzami Ministru kabinetā līdz 2012. gada 1.septembrim.Līdz šim brīdim, strādājot darba grupā, ir skatīti visi koncepcijā minētie jautājumi: laulāto mantošana, radinieku un adoptēto mantošana, bezmantinieku manta, neatraidāmie mantinieki un to neatņemamā daļa, testamenta forma (publiskie testamenti, priviliģēti testamenti) un substitūcija, legāti (iegūšana un atraidīšana; izpildīšana), līgumiskā mantošana, mantojuma apsardzība un aizgādnība un mantojuma pieņemšana, dalīšana un atraidīšana; transmisija.Šobrīd darba grupā ir panākta vienošanās un izstrādāti grozījumi saistībā ar šādiem Civillikuma Mantojuma tiesību daļā minētajiem jautājumiem:Laulāto mantošana;Neatņemamās daļas tiesīgie;Testamenti, izņemot substitūcijas jautājumu, kas saistīts ar mantojuma pieņemšanas tiesisko regulējumu;Līgumiskā mantošana;Mantojuma aizgādnība.Augstāk minēti grozījumi ir izstrādāti un izsludināti 2012.gada 29. marta Valsts sekretāru sanāksmē:- likumprojekts „Grozījumi Civillikumā” (VSS-346);- likumprojekts „Grozījumi Bāriņtiesu likumā” (VSS-344);- likumprojekts „Grozījumi Notariāta likumā” (VSS-345);- likumprojekts „Grozījumi likumā „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanos un kārtību”” (VSS-347).Ņemot vērā darba grupā notikušās diskusijas par mantojuma pieņemšanas jautājumiem, Tieslietu ministrija piedāvāja darba grupas locekļiem iepazīties un izvērtēt iespēju mainīt pastāvošo mantojuma pieņemšanas sistēmu, paredzot, ka mantojuma lieta tiek ierosināta katras personas miršanas gadījumā. Šā ierosinājuma pozitīvais aspekts – tiesiskā noteiktība visos līmeņos – gan privātpersonu, gan valsts līmenī (piemēram, jebkurā nāves gadījumā ierosināta un pabeigta mantojuma lieta – noteikts vai nu mantinieks vai manta atzīta par bezmantinieka mantu, vai mantojuma masa atzīta par bankrotējušu. Šādos gadījumos arī kreditoram ir skaidrība attiecībā uz to, vai viņa saistība tiks segta un kas to segs).Darba grupa piedāvāto Tieslietu ministrijas variantu, kas būtiski skartu mantojuma pieņemšanas sistēmas maiņu, neatbalstīja, norādot, ka jaunas mantojuma pieņemšanas sistēmas izstādei nepieciešama padziļināta izpēte. Jauns mantojuma pieņemšanas regulējums var skart tik būtiskus jautājumus kā mantojuma izsludināšana, uzaicinājumu nosūtīšana, īpaši tas ietekmēs termiņus, kuros jāpiesākas uz mantojumu (attiecībā gan uz mantiniekiem, gan kreditoriem), inventāra tiesisko regulējumu, līgumisko un testamentāro mantošanu (jo būs laicīgi jāiesniedz atbilstoši dokumenti), kā arī mantojuma masas maksātnespējas jautājumus. Vienlaikus jauns mantojuma pieņemšanas regulējums varētu ietekmēt kreditorus paredzot, ka kreditoru laicīgi (noteiktajā termiņā) nepieteiktās pretenzijas tiek dzēstas. Tāpat mantojuma pieņemšanas sistēmas regulējuma maiņas dēļ būtu pārskatāma arī tajā iesaistīto subjektu (piemēram, zvērināti notāru, zvērinātu tiesu izpildītāju, dzimtsarakstu nodaļu, pašvaldību) kompetence. Ņemot vērā šā jautājuma komplicēto raksturu, kā arī nepieciešamību iegūt sabiedrības viedokli par mantojuma pieņemšanas sistēmas maiņu, tika nolemts rast risinājumu šim fundamentālajam jautājumam tā tālākajā izpētē.Turklāt minētā regulējuma īstenošanai, iespējams, būs nepieciešami valsts budžeta līdzekļi, tādēļ tā izpētei jānoris līdztekus ar izvērtējumu par tā īstenošanas iespējam.Ņemot vērā to, ka nepieciešams:1) izvērtēt mantojuma pieņemšanas sistēmas atbilstību mūsdienu prasībām, padziļināti izpētot sistēmas maiņas ietekmi; 2) noskaidrot šādu grozījumu lietderību un samērīgumu;3) iesaistīt sabiedrību jautājuma izvērtēšanā attiecībā uz mantojuma pieņemšanas jautājumiem;4) izvērtēt valsts un pašvaldības budžeta līdzekļu piesaisti un to izmantošanu,termiņš jautājumu izvērtēšanai un attiecīgā regulējuma izstrādei jāpagarina.Patlaban izskatīšanai netiek virzīti šādi koncepcijā minēti jautājumi, kas cieši saistīti ar mantojuma pieņemšanas sistēmu: legāti (iegūšana un atraidīšana; izpildīšana), līgumiskā mantošana, mantojuma pieņemšana, dalīšana un atraidīšana, transmisija, inventāra tiesības.Līdz ar to nepieciešams pagarināt grozījumu par mantojuma pieņemšanas tiesiskā regulējuma pārskatīšanu izstrādes termiņu līdz 2014.gada 1.aprīlim.  |
| **3.** | **Saistītie politikas ietekmes novērtējumi un pētījumi** | I.Šermukšņa, P.Bulava, J.Solovjakova, E. Virko veiktais pētījums „Identificētie problēmu jautājumi Latvijas Republikas mantojuma tiesību regulējumā”. Ar pētījumu un tajā izdarītajiem secinājumiem iespējams iepazīties Tieslietu ministrijas mājas lapā: <http://www.tm.gov.lv/lv/ministrija/imateriali/petijumi.html> |
| **4.** | **Tiesiskā regulējuma mērķis un būtība** | Ministru kabineta rīkojuma projekts „Grozījums Ministru kabineta 2009.gada 19. novembra rīkojumā Nr. 797 „Par Koncepciju par Civillikuma Mantojuma tiesību daļas modernizāciju”” (turpmāk – Rīkojuma projekts) paredz pagarināt rīkojuma Nr. 797 4.punktā dotā uzdevuma izpildes termiņu līdz 2014.gada 1.aprīlim. |
| **5.** | **Projekta izstrādē iesaistītās institūcijas** | Tieslietu ministrija. |
| **6.** | **Iemesli, kādēļ netika nodrošināta sabiedrības līdzdalība** | Rīkojuma projekts tieši neskar sabiedrības intereses. |
| **7.** | **Cita informācija** | Nav. |

 Anotācijas II - VI sadaļa – nav attiecināms.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| **1.** | **Projekta izpildē iesaistītās institūcijas** | Tieslietu ministrija. |
| **2.** | **Projekta izpildes ietekme uz pārvaldes funkcijām** | Nav attiecināms. |
| **3.** | **Projekta izpildes ietekme uz pārvaldes institucionālo struktūru.****Jaunu institūciju izveide** | Nav attiecināms. |
| **4.** | **Projekta izpildes ietekme uz pārvaldes institucionālo struktūru.****Esošu institūciju likvidācija** | Nav attiecināms. |
| **5.** | **Projekta izpildes ietekme uz pārvaldes institucionālo struktūru.****Esošu institūciju reorganizācija** | Nav attiecināms. |
| **6.** | **Cita informācija** | Nav. |

Tieslietu ministrs J. Bordāns

17.07.2012 9:49

Paipala

960

67046107, olga.paipala@tm.gov.lv